CELEX: 51999PC0391
Language: fi
Date: 1999-07-26
Title: Ehdotus: neuvoston päätös poikkeuksellisen rahoitustuen myöntämisestä Armenialle ja Georgialle tehdyn neuvoston päätöksen N:o 97/787/EY muuttamisesta laajentamalla se koskemaan Tadzikistania

EUROOPAN YHTEISÖJEN KOMISSIO
                                                 Bryssel 26.07.1999
                                                 KOM(1999) 391 lopull.
                                                 99/0172 (CNS)
                                   Ehdotus:
                           NEUVOSTON PÄÄTÖS
 poikkeuksellisen rahoitustuen myöntämisestä Armenialle ja Georgialle tehdyn
neuvoston päätöksen N:o 97/787/EY muuttamisesta laajentamalla se koskemaan
                                 Tadžikistania
                              (komission esittämä)
 ---pagebreak---                               PERUSTELUT
1. TADŽIKISTANIN YLEINEN TALOUDELLINEN TILANNE
   Tadžikistanin talous, kuten Armenian ja Georgiankin, romahti
   suunnitelmatalouden päätyttyä ja entisen Neuvostoliiton hajottua.
   Talouskriisi oli pahimmillaan, kun tasavaltojen väliset maksut ja
   kaupankäynti lakkasivat käytännöllisesti katsoen kokonaan, maksurästejä
   alkoi kasaantua ja hinnat nousivat hyperinflaatiovauhtia. Lisäksi
   infrastruktuuria tuhoutui, kaupankäynti keskeytyi ja suuria pakolais- ja
   pakkosiirtolaisjoukkoja joutui muille alueille eri väestöryhmien välisten
   vihamielisyyksien vuoksi. Näissä kriittisissä olosuhteissa kokonaistuotanto
   laski jyrkästi (kaksi kolmasosaa) ja keskivertoväestön elintaso painui alle
   köyhyysrajan.
   Jatkuvien sisäisten levottomuuksien vuoksi Tadžikistan oli viimeisiä IVY-
   maita, jossa talousuudistukset saatiin käyntiin. Useiden vakauttamisyritysten
   jälkeen ja sotaa käyvien osapuolten välillä tehdyn rauhansopimuksen
   ansiosta Tadžikistanin talous kasvoi ensimmäisen kerran vuonna 1997 (1,7
   prosenttia). Kahdesta ulkoisesta talouden häiriöstä huolimatta (jatkuva raaka-
   ainehintojen - erityisesti puuvillan ja alumiinin hinnan - lasku
   maailmanmarkkinoilla ja Venäjän rahoituskriisi) kokonaistuotanto kasvoi
   voimakkaasti eli noin 5,3 prosenttia vuonna 1998, joskin lähtötaso oli hyvin
   matala. Huolimatta puuvilla-alan luotonkasvusta ja valuutan jyrkästä
   heikentymisestä suhteessa Yhdysvaltain dollariin (33 prosenttia vuoden 1998
   elokuusta vuoden 1999 maaliskuun puoliväliin) inflaation vuosivauhti
   hidastui alle 3 prosenttiin joulukuussa 1998. Julkisen talouden vaikeudet
   jatkuivat vuoden 1999 alussa, kun valtio ei onnistunut keräämään riittävästi
   tuloja ja keskuspankki jatkoi suorien luottojen myöntämistä käteisvarojen
   puutteesta kärsivälle puuvilla-alalle. Vuonna 1998 vaihtotaseen vaje kasvoi
   5,5 prosentista 15,2 prosenttiin suhteessa BKT:hen (ilman julkisyhteisöjen
   tulonsiirtoja), kun vientitulot laskivat ja Venäjän maksusuoritukset
   vähenivät. Vuoden 1998 lopussa bruttovaluuttavaranto oli ainoastaan 65
   miljoonaa Yhdysvaltain dollaria, mikä vastaa 1,4 kuukauden tuontia.
   Tadžikistanin maksutaseen odotetaan pysyvän häiriöalttiina keskipitkällä
   aikavälillä.
   Vuoden 1998 lopussa Tadžikistanin ulkoinen velka oli vielä 1 263 miljoonaa
   dollaria, joka vastaa 98 prosenttia BKT:sta. Ulkoisen rahoitustarpeensa ja
   riittämättömän valuuttavarannon vuoksi maalle on kertynyt huomattavia
   maksurästejä velkojille ja rahoituksen tarjoajille, ml. yhteisö (jolle
   Tadžikistanin maksurästien kokonaismäärä on noin 74 miljoonaa euroa
   myöhästymiskorot mukaan lukien), vuonna 1992 käyttöön annetuista
   kaupallisista luotoista, joilla rahoitettiin ruuan ja lääkkeiden tuontia.
   Tadžikistanin viranomaiset ovat kuitenkin täysin sitoutuneet suorittamaan
   jäljellä olevat rahoitusvelvoitteensa yhteisölle ja ovat jo suorittaneet joitain
   vähimmäismaksuja.
                                          2
 ---pagebreak---    Tadžikistan on köyhin IVY-maa ja eräs maailman vähiten kehittyneitä maita,
   ja suurin osa sen väestöstä elää köyhyysrajan alapuolella. Sisällissodan
   vuoksi maa on köyhtynyt entisestään ja köyhyys on levinnyt entistä
   laajemmalle, ja hallitus on joutunut vaikean haasteen eteen yrittäessään
   selviytyä pakolaisten, maan sisällä pakkosiirrettyjen (700 000) ja
   kotiutettujen sotilaiden aiheuttamasta ongelmasta. Paikallisten poliittisten
   ongelmien lisäksi Venäjän rahoituskriisi on elokuusta 1998 lähtien
   vaikuttanut syvästi väestöön, josta suurella osalla on vaikeuksia saada
   perustarpeensa tyydytettyä. Jos julkista taloutta ei saada pysymään
   hallinnassa, saattaa syntyä houkutus jättää sosiaaliavustuksia maksamatta ja
   samalla julkisen talouden tuki toistaiseksi heiveröisen rauhansopimuksen
   toteuttamiselle heikentyisi.
   Perustarpeiden tyydyttämiseksi Tadžikistan - kuten Armenia ja Georgiakin -
   on viime vuosina joutunut turvautumaan kansainväliseen humanitääriseen
   apuun, josta yhteisön osuus on ollut huomattava (apua on annettu erityisesti
   ECHOn kautta). Tacisin ja elintarviketurva-avun kautta jo myönnetty
   tekninen apu on kuitenkin myöhästynyt turvallisuussyistä, ja marraskuussa
   1997 neuvosto lykkäsi päätöksen poikkeuksellisen rahoitustuen
   myöntämisestä Tadžikistanille, koska maa ei ollut pannut täytäntöön IMF:n
   tukemaa talouden vakautus- ja rakenneuudistusohjelmaa.
2. POLIITTINEN TILANNE
   Useita vuosia jatkuneen sisällissodan jälkeen Tadžikistanin hallituksen ja
   Tadžikistanin yhdistyneen opposition välillä allekirjoitettiin rauhansopimus
   kesäkuussa 1997. Rauhansopimuksen keskeisiä elementtejä on vapaa ja
   okeudenmukainen perustuslaillinen kansanäänestys sekä syksyllä 1999
   pidettävät parlamenttivaalit ja presidentin vaalit.
   Sopimuksen täytäntöönpano on ollut vaikeaa, koska kaikki Tadžikistanin
   aseistetut ryhmittymät eivät ole prosessin täysivaltaisia jäseniä.
   Väkivaltaisuudet, joista osa on kohdistunut ulkomaalaisiin, ovat aiheuttaneet
   ongelmia sekä rauhanprosessille että kansainvälisten rahoittajien toiminnalle.
   YK ja kansainväliset rahoituslaitokset jatkavat kuitenkin rauhanprosessin
   tukemista, jonka onnistuminen ei ole tärkeää ainoastaan Tadžikistanin
   tulevaisuuden vaan koko Keski-Aasian kannalta. Euroopan yhteisö on
   paikalla ECHOn edustamana ja tästä vuodesta lähtien pyrkii normalisoimaan
   suhteensa Tadžikistanin kanssa rehabilitaatio-ohjelmansa avulla. Siihen
   kuuluvat myös uudet sopimusjärjestelyt. Täytäntöönpanon ajoituksessa
   otetaan     kuitenkin    huomioon       poliittinen    edistyminen    yleisessä
   turvallisuudessa     ja   rauhanprosessissa,      erityisesti  perustuslaillisen
   kansanäänestyksen järjestäminen ja hyväksyttävissä olosuhteissa järjestetyt
   vaalit.
                                          3
 ---pagebreak--- 3. IMF: N OHJELMAN TILANNE
   Myönnettyään Tadžikistanille hätäluotot joulukuussa 1997 ja huhtikuussa
   1998 IMF hyväksyi kesäkuussa 1998 kolmivuotisen tehostetun
   rakennesopeutusohjelman (ESAF) Tadžikistanille. Tuen määrä on 128
   miljoonaa Yhdysvaltain dollaria ja sillä vahvistetaan vakauttamissaavutuksia
   ja pyritään saavuttamaan kestävä kasvu. Ohjelman keskeisiä tavoitteita on
   tiukan raha- ja finanssipolitiikan palauttaminen, valuuttakurssin ja korkojen
   vakauttaminen, kotimaisten voimavarojen käytön tehostaminen ja
   valuuttavarannon kasvattaminen. Rakenteellisissa uudistuksissa keskitytään
   teollisuus- ja maatalousyritysten yksityistämiseen, yksityisen sektorin
   kehittämiseen ja rahoitus-, maatalous- ja sosiaalisektoreiden uudistamiseen.
   Lisäksi IMF ja Maailmanpankki tekivät 11 päivänä joulukuuta 1998
   päätöksen kutsua koolle neuvoa-antava ryhmä, jonka tavoitteena oli lisätä
   niiden rahoitusjärjestelyiden käyttöä, joita IMF ja Maailmanpankki
   toteuttavat Tadžikistanin ja muiden sellaisten IVY-maiden hyväksi, joiden
   talouksiin Venäjän kriisi on vaikuttanut erityisen paljon. Koska nämä maat
   ovat jo ylittäneet kiintiönsä mahdollistaman rahoituksen, IMF ja
   Maailmanpankki ovat pyytäneet poikkeuksellista lisätukea kahdenvälisiltä
   rahoittajilta, erityisesti Euroopan yhteisöltä.
   Vaikka Tadžikistan ei onnistunut toteuttamaan ESAFin tukemaa ohjelmaa
   aivan täysin, IMF jatkoi joulukuussa 1998 viranomaisten sopeutus- ja
   uudistuspyrkimysten tukemista ja suositteli ensimmäisen vuosittaisen ESAF-
   järjestelyn väliarvioinnin loppuunsaattamista. Lisäksi se hyväksyi
   viranomaisten pyynnön rahaston varoista annettavan rahoituksen
   lisäämiseksi (6 miljoonaan dollariin) ESAF-järjestelyn nojalla.
   Tadžikistanin hallitus on ryhtynyt tarmokkaisiin toimenpiteisiin ulkoisten
   häiriöiden vaikutusten torjumiseksi, ja harjoitetun talouspolitiikan ansiosta
   inflaatio on hidastunut odotettua nopeammin, taloudellinen toimeliaisuus on
   elpynyt ja reaalitulot nousseet. Keskeisten alojen rakenneuudistukset
   näyttävät etenevän tyydyttävästi, joskaan eivät täysin alkuperäisessä
   aikataulussa. Viime aikoina rakenneuudistus on edistynyt myös aloilla, jotka
   olivat aiemmin myöhässä aikataulusta. IMF:n taannoisen (toukokuussa 1999)
   Tadžikistaniin tekemän tarkistuskäynnin tulokset olivatkin rohkaisevia, ja
   odotettavissa on, että toisesta kolmivuotisen ESAF-järjestelyn alaisesta
   vuosiohjelmasta tehdään myönteinen päätös lähiaikoina.
4. EHDOTETTU POIKKEUKSELLINEN RAHOITUSTUKI TADŽIKISTANILLE
   Komissio katsoo, että Tadžikistanin talousohjelma on vahva ja kattava. Jos
   ohjelma pystytään toteuttamaan kokonaisuudessaan, sillä voidaan varmistaa
   riittävä talouden vakauttaminen ja rakennemuutosten avulla luomaan pohja
   markkinataloudelle. Ilman ulkoista lisäapua uudistusprosessi kuitenkin
   vaarantuisi ja maan ulkoinen tasapaino heikkenisi merkittävästi vuonna 1999
   eikä maa selviäisi kansainvälisistä rahoitusvelvoitteistaan keskipitkällä
   aikavälillä.
                                           4
 ---pagebreak---     Tadžikistan, joka on yksi maailman vähiten kehittyneitä maita, on oikeutettu
    Maailmanpankin IDA-ehtoisiin (Kansainvälinen kehitysjärjestö, IDA)
    lainoihin sekä IMF:n ESAF-lainoihin, joissa molemmissa on erittäin edulliset
    ehdot.
    Koska Tadžikistanin sosiaaliset ja taloudelliset olosuhteet ovat
    poikkeuksellisen ankarat ja maan talous on äärimmäisen haavoittuvainen
    ulkoisten häiriöiden osalta, komissio katsoo, että maata pitäisi tukea
    edullisella tuella ja että maa tarvitsee poikkeuksellista tukea, joka muodostuu
    lainoista ja suorista avustuksista, joilla tuetaan maan vakauttamis- ja
    rakenneuudistusohjelman toteuttamista.
    Neuvosto teki 17 päivänä marraskuuta 1997 päätöksen N:o 97/787/EY1
    poikkeuksellisen rahoitustuen myöntämisestä Armenialle ja Georgialle ja
    myöntyi periaatteessa harkitsemaan samanlaista tukea Tadžikistanille sitten
    kun Tadžikistan voisi saada etua ylemmän luotto-osuuden järjestelystä IMF:n
    kanssa.
    Tammikuussa 1997 Tadžikistan sitoutui täysin hoitamaan jäljellä olevat
    rahoitusvelvoitteensa yhteisöä kohtaan ja takaa tällä hetkellä sen, että se
    hoitaa jäljellä olevista yhteisön veloista johtuvat vähimmäishoitokulut.
    Maassa toteutetaan parhaillaan myös kattavaa sopeutus- ja uudistusohjelmaa
    kolmivuotisen ESAF-järjestelmän puitteissa, jonka IMF hyväksyi kesäkuussa
    1998. Näin ollen vaaditut edellytykset yhteisön poikkeukselliselle
    rahoitustuelle näyttävät nyt olevan olemassa.
    Näin ollen ja kuten komissio ilmoitti jo tiedonannossaan neuvostolle ja
    parlamentille 20 päivänä tammikuuta 19992 komissio aikoo ehdottaa
    Armenialle ja Georgialle marraskuussa 1997 myönnetyn rahoituksen
    lisäämistä mahdollistaakseen poikkeuksellisen tuen myöntämisen
    Tadžikistanille. Komissio ehdottaa, että 17 päivänä marraskuuta 1997 tehtyä
    neuvoston päätöstä N:o 97/787/EY muutetaan niin, että pitkäaikaisten
    lainojen ja avustusten nykyisiä enimmäismääriä korotetaan seuraavasti:
    –      lainojen enimmäismäärää korotetaan enintään 75 miljoonaa euroa
    –      avustusten enimmäismäärää korotetaan enintään 35 miljoonaa euroa,
           joka rahoitetaan yleisestä talousarviosta.
    Nämä määrät vastaavat Tadžikistanin jäljellä olevia rahoitustarpeita ja
    kattavat myös ne rahoitusvirrat, joita tarvitaan maan maksurästien
    suorittamiseen yhteisölle (maksurästien määrä oli 73 miljoonaa euroa 31
    päivänä maaliskuuta 1999 ja se kasvoi noin 200 000 euroa kuukaudessa
    myöhästymiskorkojen vuoksi). Ehdotetut määrät ovat luonnollisesti
    enimmäismääriä ja niiden maksaminen riippuu Tadžikistanin viranomaisten
    ja komission välisistä neuvotteluista. Näissä neuvotteluissa on myös
    sovittava, kuinka paljon ja milloin Tadžikistan vähentää nettovelkaansa
1
  EYVL L 322, 25.11.1997, s. 37.
2
  Venäjän kriisi ja sen vaikutukset uusiin itsenäisiin valtioihin ja Mongoliaan, KOM (1999) 8
  lopullinen, 20.1.1999.
                                                 5
 ---pagebreak--- yhteisölle, ottaen huomioon, kuten Armenian ja Georgiankin tapauksissa,
että maalla on käytettävissään vuosierissä maksettava avustusosuus.
Tuen lainaosuus rahoitetaan yhteisön hankkimalla rahoituksella
markkinoilta, ja rahoitus taataan yleisestä talousarviosta. Yhteisö myöntää
lainaa edelleen tuensaajavaltioille. Varainhankinta- ja luotonantotoimet
vastaavat täysin toisiaan, eikä toimenpiteeseen sisälly kaupallista riskiä
Euroopan yhteisölle. Takuurahastomekanismin mukaisesti tuensaajavaltioille
yhteismäärältään enintään 75 miljoonan euron suuruisten lainojen
tarjoamispäätöksen vuoksi rahastoon on varattava enintään 10,5 miljoonaa
euroa ulkosuhteisiin liittyvien hankkeiden takauksiin vuodelle 1999
tarkoitetuista talousarviovaroista.
Tuen avustusosuuden osalta ja vaikuttamatta budjettivallan käyttäjän
toimivaltaan, komissio katsoo, että tämä osuus poikkeuksellisesta tuesta on
toteutettava vuosina 2000–2004 viidessä samansuuruisessa vuosierässä,
joiden määrä on enintään 7 miljoonaa euroa, vuosien 2000–2006
rahoitusnäkymien 4 otsakkeen asettamissa rajoissa.
Sen varmistamiseksi, että EU:n yleinen politiikka on johdonmukaista
Tadžikistania kohtaan, tämän päätöksen tekemisen jälkeen tehdään päätös
rauhanprosessin riittävästä edistymisestä ja erityisesti vaalien järjestämisestä,
joiden perusteella Tadžikistanille annettava poikkeuksellinen rahoitusapu
voidaan panna välittömästi täytäntöön.
Näin ollen komissio pyytää neuvostoa hyväksymään ehdotetut muutokset ja
sallimaan, että Tadžikistan saa etua voimassa olevasta neuvoston päätöksestä
N:o 97/787/EY Armenian ja Georgian ohella.
                                      6
 ---pagebreak---                                          Ehdotus:
                                 NEUVOSTON PÄÄTÖS
  poikkeuksellisen rahoitustuen myöntämisestä Armenialle ja Georgialle tehdyn
 neuvoston päätöksen N:o 97/787/EY muuttamisesta laajentamalla se koskemaan
                                       Tadžikistania
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen
308 artiklan,
ottaa huomioon komission ehdotukset3,
ottaa huomioon Euroopan parlamentin lausunnon4,
sekä katsoo, että
(1)     17 päivänä marraskuuta 1997 tehdyssä neuvoston päätöksessä N:o 97/787/EY
        säädetään poikkeuksellisen rahoitustuen myöntämisestä Armenialle ja
        Georgialle5,
(2)     päättäessään poikkeuksellisen rahoitustuen myöntämisestä Armenialle ja
        Georgialle neuvosto päätti myös harkita samanlaista toimenpidettä
        Tadžikistanin hyväksi heti, kun olosuhteet sen sallisivat,
(3)     Tadžikistan on ryhtynyt merkittäviin poliittisiin ja taloudellisiin uudistuksiin
        sekä pyrkii merkittävästi toteuttamaan markkinatalousjärjestelmää,
(4)     on odotettavissa, että yhteisön ja Tadžikistanin välille kehittyy kaupallisia ja
        taloudellisia siteitä; Tadžikistan täyttää Euroopan yhteisön ja sen
        jäsenvaltioiden kanssa tehtävän kumppanuus- ja yhteistyösopimuksen
        kelpoisuusehdot ja on esittänyt virallisen pyynnön saada tällaisen sopimuksen
        mukaiset etuudet mahdollisimman nopeasti,
(5)     Tadžikistan sopi Kansainvälisen valuuttarahaston (IMF) kanssa kesäkuussa
        1998 kolmivuotisesta tehostetusta rakennesopeutusohjelmasta (Enhanced
        Structural Adjustment Facility, ESAF),
(6)     Tadžikistanin viranomaiset ovat virallisesti sitoutuneet suorittamaan kaikki
        jäljellä olevat rahoitusvelvoitteensa yhteisölle ja Tadžikistan varmistaa jäljellä
        olevien yhteisön saatavien velanhoidon vähimmäistason,
3
        KOM (97) 24 lopullinen, EYVL C 95, 24.3.1997, s. 64–65 - 1997/0028/CNS ja KOM(99) xxx
        lopullinen, (EYVL C).
4
        EYVL C
5
        EYVL L 322, 25.11.1997, s. 37.
                                                  7
 ---pagebreak--- (7)    Tadžikistanin      viranomaiset     ovat    virallisesti  pyytäneet    yhteisöltä
       poikkeuksellista rahoitusapua,
(8)    Tadžikistanin tulotaso on matala ja sen taloudellinen, sosiaalinen ja poliittinen
       tilanne on erityisen kriittinen; maa voi saada Maailmanpankilta ja IMF:ltä
       lainoja erittäin edullisin ehdoin,
(9)    yhteisön edullisin ehdoin myöntämä rahoitustuki, jota annetaan pitkäaikaisten
       lainojen ja suorien avustusten muodossa, on tarkoituksenmukainen keino
       auttaa tuensaajamaata tässä kriittisessä vaiheessa,
(10)   myönnettävä tuki on sekä lainan että avustuksen osalta erittäin
       poikkeuksellinen eikä sen vuoksi muodosta ennakkotapausta tulevaisuutta
       varten,
(11)   avustusosuuden sisällyttäminen rahoitustukeen ei rajoita budjettivallan
       käyttäjän valtuuksia,
(12)   tätä rahoitustukea hallinnoi komissio,
(13)   päätöstä täytäntöönpantaessa komissio ottaa asianmukaisella tavalla huomioon
       Tadžikistanin sisäisessä rauhanprosessissa saavutetun edistyksen ja erityisesti
       sen, että maassa on järjestetty vaalit hyväksyttävissä olosuhteissa,
(14)   komissio on kuullut talous- ja rahoituskomiteaa ennen ehdotuksensa
       jättämistä,
(15)   perustamissopimuksessa ei ole muuta              tämän   päätöksen   tekemiseen
       valtuuttavaa määräystä kuin 308 artikla,
ON PÄÄTTÄNYT SEURAAVAA:
                                      Ainoa artikla
Muutetaan 17 päivänä marraskuuta 1997 tehty neuvoston päätös N:o 97/787/EY
seuraavasti:
1.     Muutetaan 1 artiklaa seuraavasti:
         (i)   korvataan kohdat yhdestä kolmeen seuraavalla tekstillä:
               "Yhteisö myöntää Armenialle, Georgialle ja Tadžikistanille
               pitkäaikaisten lainojen ja suorien avustusten muodossa poikkeuksellista
               rahoitustukea."
               "Tuen koko lainaosuus on pääomaltaan enintään 245 miljoonaa euroa,
               pisin mahdollinen laina-aika 15 vuotta ja lyhennyksetön aika
               kymmenen vuotta. Komissiolla on tätä varten oikeus ottaa Euroopan
               yhteisön puolesta lainaksi tarvittavat varat, jotka annetaan
               tuensaajavaltioiden käyttöön lainojen muodossa."
               "Tuen avustusosuus koostuu enintään 130 miljoonan euron määrästä
               kaudella 1997–2004 ja 24 miljoonan euron vuosittaisesta
                                                8
 ---pagebreak---               enimmäismäärästä. Vuosittaiset avustukset ovat käytettävissä siltä osin
              kuin tuensaajavaltioiden nettovelka yhteisölle on vähentynyt
              huomattavasti."
2.     Korvataan 3 artiklan 1 kohta seuraavalla tekstillä:
        "1.   Jollei 1 artiklan 4 kohdan ja 2 artiklan säännöksistä muuta johdu,
              komissio antaa kullekin maalle tarjotun lainan kokonaismäärän
              käytettäväksi avustuksen ensimmäisen erän kanssa. Komissio antaa
              loput avustusosuudesta käytettäväksi peräkkäisinä erinä, ellei samoista
              säännöksistä muuta johdu."
3.     Korvataan 5 artiklan 2 kohta seuraavalla tekstillä:
        "2.   Neuvosto tarkastelee tämän päätöksen siihenastista soveltamista
              komission antaman laaja-alaisen kertomuksen perusteella viimeistään
              ennen 31 päivää joulukuuta 2004."
Tehty Brysselissä
                                           Neuvoston puolesta
                                           Puheenjohtaja
                                              9
 ---pagebreak---                                                  LIITE
             TAKUURAHASTON VAROJEN HANKKIMISEKSI TARVITTAVAT
     TALOUSARVIOVARAT VUONNA 1999 JA LAINAVARAUKSEN MARGINAALI JA
          LAINATAKAUKSET YHTEISÖN ULKOPUOLISTEN MAIDEN HYVÄKSI
                                            (miljoonaa euroa)
    Toimenpiteet                                    Laskenta-           Rahaston        Varauksen
                                                    perusteet6           varojen         sisältämä
                                                                     hankkiminen7       marginaali
                                                                                           346,0 8
    Päätetyt toimenpiteet
            EIP/Uudet valtuutukset9
            KIE                                       872,9                122,2            223,8
            Aasian      ja    Lat.    Amerikan        218,1                 30,5            193,3
            kehitysmaat
            Etelä-Afrikka                             143,5                 20,1            173,2
            Välimeren maat                            351,4                 49,2            124,0
            EJTM                                       38,5                  5,4            118,6
            Bosnia                                     42,0                  5,9            112,7
            EIP/Aiemmat pöytäkirjat9
            Syyria                                       -30                -4,2            116,9
            Makrotaloudellinen rahoitusapu
            Albania III                                   20                 2,8            114,1
            Bosnia I                                      20                 2,8            111,3
    Ehdotetut toimenpiteet
            EIP/Turkki10                                105                 14,7             96,6
            EIP/Kroatia 11                                35                 4,9             91,7
            Makrotaloudellinen rahoitusapu
            Bulgaria IV12                               100                 14,0             77,7
            Romania IV 12                               200                 28,0             49,7
            EJTM II12                                     50                 7,0             42,7
            Tadžikistania 12                              75                10,5             32,2
6
         Varojen hankkimisen perusta lasketaan käyttämällä asiaankuuluvaa takuun kateprosenttia,
         joka on 70 prosenttia (EIP:n lainojen uudet valtuutukset), 75 prosenttia (EIP:n lainojen vanhat
         pöytäkirjat) tai 100 prosenttia (makrotaloudellisen avun lainat).
7
         31 päivänä lokakuuta 1994 annetulla neuvoston asetuksella (EY, EURATOM) N:o 2728/94
         säädettyjen rahaston varojen hankkimista koskevien sääntöjen mukaisesti. Koska rahasto
         saavutti tavoitemääränsä 31 päivänä joulukuuta 1997, uusien toimenpiteiden varausaste on
         alennettu 14 prosenttiin.
8
         Kolmansien maiden lainavarauksen ja lainatakuiden määrä vuonna 1999 rahoitusnäkymien
         mukaan.
9
  .      Vuonna 1999 allekirjoitettavaksi suunniteltujen lainojen vuosittaiset määrät ja rahastoon jo
         hankittujen määrien korjaukset varsinaisten allekirjoitusten huomioimiseksi vuoden 1998
         lopussa: siirto 5/99 takuurahastoon.
10
         Ehdotus neuvoston asetukseksi rahoitusyhteistyötä koskevan erityistoimen täytäntöönpanosta
         Turkin hyväksi (KOM (1995)389/3).
11
         Euroopan yhteisön ja Kroatian välinen yhteistyösopimus (SEC(95) 180/lopull.).
12
         Komission ehdotus.
                                                        10
 ---pagebreak---                           RAHOITUSSELVITYS
1.  TOIMENPITEEN NIMI
    Poikkeuksellisen rahoitustuen myöntäminen Tadžikistanille.
2.  BUDJETTIKOHDAT
    –     Rahoitustuen avustusosuus
          Budjettikohta B7-531: Poikkeuksellisen rahoitustuen myöntäminen
          Armenialle, Georgialle ja Tadžikistanille.
    –     Tuen lainaosuus
          Budjettikohta B0-213: Euroopan yhteisön takuu yhteisön sopimille
          lainaohjelmille rahoitustuen myöntämiseksi Itsenäisten valtioiden
          yhteisön maille.
3.  OIKEUSPERUSTA
    Perustamissopimuksen 308 artikla.
4.  TOIMENPITEEN KUVAUS
4.1 Yleinen tavoite
    a)    Toimenpiteen kuvaus
    Myönnetään tuensaajamaalle enintään 75 miljoonan euron suuruisen
    yhteisön lainan (joka rahoitetaan yhteisön varainhankinnalla kansainvälisiltä
    pääomamarkkinoilta) ja enintään 35 miljoonan euron suuruisen avustuksen
    (joka rahoitetaan yleisestä talousarviosta), joilla tuetaan hallituksen
    pyrkimyksiä uudistaa talousjärjestelmää, hillitä jo laajalle levinnyttä
    köyhyyttä ja vahvistaa käynnissä olevaa rauhanprosessia.
    b)    Toimenpiteen perustelu
    Tuensaajavaltioiden taloudellisten uudistusten kestävä kehitys riippuu
    suuresti virallisista lähteistä edullisin ehdoin saatavasta ulkopuolisesta
    rahoitustuesta.
4.2 Toimenpiteen kesto ja sen uudistamista koskevat yksityiskohtaiset
    säännöt
    Avustuksen osalta vuodet 2000–2004.
    Lainan osalta vuodet 1999–2014.
                                         11
 ---pagebreak--- 5.  MENOJEN JA TULOJEN LUOKITUS
5.1 PAKOLLISET/EI-PAKOLLISET MENOT
    –     Avustusosuus: ei-pakollinen.
    –     Lainaosuus: pakollinen.
5.2 Jaksotetut/Ei-jaksotetut määrärahat
    –     Avustusosuus: jaksotettu.
    –     Lainaosuus: jaksotettu.
6.  MENO- TAI TULOLAJI
    –     Suora avustus (100 prosenttinen tuki), joka maksetaan peräkkäisinä
          vuosi- tai puolivuotiserinä.
    –     Talousarviotakuun         mahdollinen         käyttöönotto    yhteisön
          varainhankinnalle, joka on tarkoitettu lainan rahoittamiseen.
    –     Yhteisön avustusta ei makseta takaisin. Lainaosuus maksetaan takaisin.
7.  RAHOITUSVAIKUTUS
7.1 Toimenpiteen kokonaiskustannusten laskentamenetelmä (yksittäisten ja
    kokonaiskustannusten välinen suhde)
    a)    Laskentamenetelmä
    Tarpeelliseksi katsotun tuen määrän arviointi perustuu nykyisiin arvioihin
    tuensaajamaan jäljellä olevista ulkoisista rahoitustarpeista.
    Rahoitustuen lainaosuuden osalta ehdotetaan laskennallisen tilierän
    käyttämistä, koska tämän budjettikohdan todellisen tarpeen määrää ja
    ajoitusta ei voida laskea etukäteen ja koska on odotettavissa, että tätä
    talousarviotakuuta ei tarvita.
    b)    Toimenpiteen vaikutus interventioluottoihin
    Rahoitustuen avustusosuutta vastaavan erän mahdollinen käyttöönotto
    riippuu tiettyjen toimintaehtojen noudattamisesta, joista sovitaan
    tuensaajamaan viranomaisten kanssa.
    Rahoitustuen lainaosuuden talousarviotakuuta vastaava erä otetaan käyttöön
    ainoastaan, jos takuun maksua todella vaaditaan.
                                          12
 ---pagebreak--- 7.2 Kustannuserittely - Maksusitoumus- ja maksumäärärahojen aikataulu
    (i)   Avustukset
           Menojen rahoitus varmistetaan vuosittaisilla tai puolivuosittaisilla
           erillä vuodesta 2000 eteenpäin vuosien 2000–2006 uusien
           rahoitusnäkymien 4 otsakkeen asettamissa rajoissa.
           Määrärahoille ehdotetaan seuraavaa aikataulua (käypää miljoonaa
           euroa):
                                   2000       2001        2002       2003       2004
      Maksusitoumus-                7           7           7          7          7
      määrärahat
      Maksumäärärahat               7           7           7          7          7
    (ii)  Mikäli talousarviotakuuta vaaditaan maksettavaksi
         –      Turvautuminen takuurahastoon, joka perustettiin 31 päivänä
                lokakuuta 1994 annetulla neuvoston asetuksella (EY, Euratom)
                N:o 2728.
         –      Mikäli takuurahastossa ei ole riittävästi varoja, lisämaksut
                suoritetaan siirtämällä talousarviosta:
                •      takuuvarauksessa jäljellä olevia varoja
                •      talousarvioon myöhään tulleita maksuja, joiden osalta
                       budjettitakuu on aktivoitu (varainhoitoasetuksen 27 artiklan
                       3 kohdan nojalla)
                •      käytettävissä oleva marginaali rahoitusnäkymien neljännen
                       otsakkeen enimmäismäärän tai siihen sisältyvän
                       siirtomäärärahan puitteissa.
         –      Täyttääkseen velvoitteensa komissio voi väliaikaisesti varmistaa
                velanhoidon sen omasta kassasta saatavilla varoilla. Siinä
                tapauksessa sovelletaan 29 päivänä toukokuuta 1989 annetun
                neuvoston asetuksen (ETY, EURATOM) N:o 1552/89 12
                artiklaa.
8.  PETOSTENVASTAISET TOIMENPITEET
    Varat maksetaan suoraan tuensaajamaan keskuspankille vasta kun komissio
    on talous- ja rahoituskomiteaa kuultuaan ja oltuaan yhteydessä
    Kansainväliseen valuuttarahastoon (IMF) ja Maailmanpankkiin varmistanut,
                                           13
 ---pagebreak---     että kyseisessä maassa toteutetut makrotaloudelliset toimintaohjelmat ovat
    tyydyttäviä ja että avun myöntämiseen liittyvät erityisehdot täyttyvät.
    Tämän päätöksen nojalla suoritettavat rahoitustukitoimet ovat asianomaisten
    komission yksiköiden ja tilintarkastustuomioistuimen valvonnassa, ja
    valvontakäyntejä tehdään paikan päällä tarpeen vaatiessa.
9.  KUSTANNUSTEHOKKUUSANALYYSI
9.1 Erityiset ja määrälliset tavoitteet
    Tuki edistää maan siirtymistä markkinatalouteen, koska se tukee
    tuensaajamaan makrotaloudellisia uudistuspyrkimyksiä ja täydentää
    kansainvälisen yhteisön maalle tarjoamaa rahoitusta Kansainvälisen
    valuuttarahaston tukeman ohjelman puitteissa. Lisäksi maan sosiaalisen ja
    taloudellisen tilanteen paraneminen auttaisi ratkaisevalla tavalla
    vahvistamaan rauhanprosessia maassa.
    Tuki auttaa maata myös hoitamaan jäljellä olevia ulkoisia
    rahoitusvelvoitteitaan, erityisesti yhteisölle. Näiden jäljellä olevien
    rahoitusvelvoitteiden määrä on tällä hetkellä 74 miljoonaa euroa (ml.
    maksurästit ja myöhästymiskorot).
    Kyseinen tuki maksetaan ainoastaan, mikäli tuensaajavaltio on suorittanut
    taloudelliset velvoitteensa täysimääräisinä yhteisölle.
9.2 Toimenpiteen perusteet
    – Tadžikistanin mahdollisuudet saada lisärahoitusta kansainvälisiltä
       rahoituslaitoksilta ovat jo rajalliset, ja maa on käyttänyt jo runsaasti
       rahoitusta kiintiöönsä nähden.
    – Toimenpiteen toteuttamisessa käytettävien menettelytapojen valinta
       • Vaikean sosiaalisen ja taloudellisen tilanteen sekä erittäin häiriöalttiin
          maksutaseen vuoksi Tadžikistania olisi tuettava erittäin edullisin
          ehdoin myönnettävällä tuella.
       • Samanlainen tukiohjelma on jo hyväksytty Armenialle ja Georgialle
          (97/787/EY).
    – Tärkeimmät epävarmuustekijät, jotka voivat vaikuttaa toimenpiteen
       tuloksiin
       • Taloudellisen ja rahoituksellisen tilanteen mahdollinen kielteinen
          kehitys koko alueella ja erityisesti tuensaajamaissa.
       • Sisäisten levottomuuksien jatkuminen.
                                           14
 ---pagebreak--- 9.3 Toimenpiteen seuranta ja arviointi
    Kyseinen poikkeuksellinen tuki on luonteeltaan makrotaloudellista ja sen
    seuranta ja arviointi perustuvat siihen, että tuensaajavaltiot edistyvät
    tyydyttävästi IMF:n tukemien sopeutus- ja uudistusohjelmien toteutuksessa.
    Komission yksiköt valvovat toimintaa tuensaajamaan viranomaisten kanssa
    sovittaviin todellisiin talouden ja rakennepolitiikan tunnuslukuihin
    perustuvan menetelmän avulla. Komissio siis jatkaa tiiviistä yhteistyötään
    IMF:n ja Maailmanpankin yksiköiden kanssa ja käyttää hyväkseen niiden
    arvioita tuensaajavaltion vakauttamis- ja uudistustyössä saavuttamasta
    edistyksestä.
    Vuosikertomus, joka sisältää arvion toimenpiteen toteuttamisesta, toimitetaan
    Euroopan parlamentille ja Euroopan unionin neuvostolle päätösehdotuksen
    mukaisesti.
10. HALLINTOMENOT (TALOUSARVION PÄÄLUOKKA III, A-OSA)
    Toimenpide on luonteeltaan poikkeuksellinen eikä sen perusteella lisätä
    komission henkilökunnan määrää.
                                         15